Şaristanê Torinoyî yê Îtalya de kitabê Orsoyî dîya şinasnayene ke kitab qala cuya têkoşînî ya şehîdê Rojawanî Lorenzo Orsettiyî (Têkoşer Piling) keno. Orsetti 18ê adara 2019î de Dêra Zorê de şehîd bibi.
Şerwano verên ê YPGyî Davide Grasso û zerrîwazê Rojawanî Jacopo Bindi zî tewrê aktîvîteya daşisnayîşî bîyî. Babîyê Orsettiyî Alessandro Orsetti zî bi rayîrê Skype tewrê merasîmî bi.
Babî Orsettiyî ard ziwan ke lajê xo oxirê têkoşînê Rojawanî de ganê xo da û ey tim pê bawer kerd ke şarî ganî pîya bi sîstemê konfederalê demokratîkî biciwîyê.
Ameyeyê kitabî semedo ke Kobanê de klînîkê domanan bêro akerdene do bêro erşawitene Rojawanî.
